CELEX: 32011R0170
Language: hr
Date: 2011-02-23 00:00:00
Title: Uredba Komisije (EU) br. 170/2011 od 23. veljače 2011. o odobrenju Saccharomyces cerevisiae MUCL 39885 kao dodatka hrani za životinje za prasad (odbijenu) i o izmjeni Uredbe (EZ) br. 1200/2005 (nositelj odobrenja Prosol SpA)  Tekst značajan za EGP

03/Sv. 60
            
            
               HR
            
            
               Službeni list Europske unije
            
            
               226
            
         32011R0170
   
               L 049/8
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 170/2011
   od 23. veljače 2011.
   o odobrenju Saccharomyces cerevisiae MUCL 39885 kao dodatka hrani za životinje za prasad (odbijenu) i o izmjeni Uredbe (EZ) br. 1200/2005 (nositelj odobrenja Prosol SpA)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 predviđeno je odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja. Člankom 10. iste Uredbe predviđena je ponovna procjena dodataka hrani za životinje odobrenih u skladu s Direktivom Vijeća 70/524/EEZ (2).
            
         
               (2)
            
            
               Pripravak Saccharomyces cerevisiae MUCL 39885 odobren je u skladu s Direktivom 70/524/EEZ kao dodatak hrani za životinje bez vremenskog ograničenja za korištenje kod prasadi (odbijene) Uredbom Komisije (EZ) br. 1200/2005 (3), a kod tovnih goveda Uredbom Komisije (EZ) br. 492/2006 (4). Taj dodatak je zatim upisan u Registar Zajednice dodataka hrani za životinje kao postojeći proizvod, u skladu s člankom 10. stavkom 1. točkom (b) Uredbe (EZ) br. 1831/2003.
            
         
               (3)
            
            
               Pripravak Saccharomyces cerevisiae MUCL 39885 također je odobren u skladu s Uredbom (EZ) br. 1831/2003 kao dodatak hrani za životinje na 10 godina za korištenje kod krmača Uredbom Komisije (EZ) br. 896/2009 (5) a za mliječne krave i konje Uredbom Komisije (EU) br. 1119/2010 (6).
            
         
               (4)
            
            
               U skladu s člankom 10. stavkom 2. Uredbe (EZ) br. 1831/2003 u vezi s člankom 7. iste Uredbe, podnesen je zahtjev za ponovnu procjenu Saccharomyces cerevisiae MUCL 39885 kao dodatka hrani za životinje za prasad (odbijenu) i za uvrštenje tog dodatka u kategoriju dodataka hrani za životinje „Zootehnički dodaci”. Uz zahtjev su priloženi detalji i dokumenti propisani člankom 7. stavkom 3. Uredbe (EZ) br. 1831/2003.
            
         
               (5)
            
            
               Europska agencija za sigurnost hrane (dalje u tekstu „Agencija”) zaključila je u mišljenju od 6. listopada 2010. (7) da pod predloženim uvjetima korištenja, Saccharomyces cerevisiae MUCL 39885 nema nepovoljan učinak na zdravlje životinja, zdravlje ljudi ili na okoliš, te da posjeduje potencijal za poboljšanje zootehničkih rezultata kod ciljnih vrsta. Agencija ne smatra da postoji potreba za posebnim zahtjevima za praćenjem nakon stavljanja na tržište. Također je potvrdila izvješće o analitičkoj metodi tog dodatka u hrani za životinje koje je podnio Referentni laboratorij Zajednice osnovan Uredbom (EZ) br. 1831/2003.
            
         
               (6)
            
            
               Procjena Saccharomyces cerevisiae MUCL 39885 pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s time, korištenje toga pripravka trebalo bi odobriti kako je definirano u Prilogu ovoj Uredbi.
            
         
               (7)
            
            
               Kao posljedica novog odobrenja ovom Uredbom, stavku za Saccharomyces cerevisiae MUCL 39885 u Uredbi (EZ) br. 1200/2005 trebalo bi brisati.
            
         
               (8)
            
            
               Kako se promjene uvjeta odobrenja ne odnose na sigurnosne razloge, primjereno je dopustiti prijelazno razdoblje za raspolaganje postojećim zalihama premiksa i krmnih smjesa koji sadrže ovaj pripravak.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu, koji pripada kategoriji dodataka hrani za životinje „Zootehnički dodaci” i funkcionalnoj skupini „Stabilizatori dobre flore”, odobrava se kao dodatak hrani za životinje u hranidbi životinja pod uvjetima utvrđenima u tom Prilogu.
   Članak 2.
   U Prilogu II. Uredbi (EZ) br. 1200/2005 briše se stavka E 1710, dodatak hrani za životinje: Saccharomyces cerevisiae MUCL 39885.
   Članak 3.
   Premiksi i krmne smjese koji sadrže Saccharomyces cerevisiae MUCL 39885, označeni u skladu s Direktivom 70/524/EEZ mogu se i dalje stavljati na tržište i koristiti sve do isteka zaliha.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. veljače 2011.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  SL L 270, 14.12.1970., str. 1.
   
      (3)  SL L 195, 27.7.2005., str. 6.
   
      (4)  SL L 89, 28.3.2006., str. 6.
   
      (5)  SL L 256, 29.9.2009., str. 6.
   
      (6)  SL L 317, 3.12.2010., str. 9.
   
      (7)  EFSA Journal (2010).; 8(10):1864.
   
      PRILOG
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinja
               
               
                  Najviša dob
               
               
                  Najmanji sadržaj
               
               
                  Najveći sadržaj
               
               
                  Ostale odredbe
               
               
                  Trajanje odobrenja
               
            
                  CFU/kg potpune krmne smjese s udjelom vlage od 12 %
               
            
                  
                     Kategorija zootehničkih dodaci. Funkcionalna skupina: stabilizatori dobre flore
                  
               
            
                  4b1710
               
               
                  Prosol SpA
               
               
                  
                     Saccharomyces cerevisiae
                  
                  MUCL 39885
               
               
                  
                               
                           
                           
                              
                                 Sastav dodatka hrani za životinje
                              
                              Pripravak Saccharomyces cerevisiae MUCL 39885 koji sadrži najmanje 1 × 109 CFU/g
                           
                        
                               
                           
                           
                              
                                 Značajka aktivne tvari
                              
                              Žive stanice Saccharomyces cerevisiae MUCL 39885
                           
                        
                               
                           
                           
                              
                                 Analitičke metode
                                  (1)
                              
                              
                                           
                                       
                                       
                                          Prebrojavanje: metoda izlijevanja podloge uz korištenje agara od ekstrakta kvasca glukoza kloramfenikol
                                       
                                    
                                           
                                       
                                       
                                          Identifikacija: metoda lančane reakcije polimeraze (PCR)
                                       
                                    
                        
               
                  Prasad (odbijena)
               
               
                   
               
               
                  3 × 109
                  
               
               
                  —
               
               
                  
                              1.
                           
                           
                              U uputama za korištenje dodatka hrani za životinje i premiksa navedite temperaturu skladištenja, rok trajanja od datuma proizvodnje i stabilnost pri peletiranju.
                           
                        
                              2.
                           
                           
                              Za sigurnost: tijekom rukovanja koriste se naočale i rukavice.
                           
                        
                              3.
                           
                           
                              Za prasad (odbijenu) do 35 kg.
                           
                        
               
                  16. ožujka 2021.
               
            
         (1)  Detalji analitičkih metoda dostupni su na sljedećoj adresi Referentnog laboratorija Zajednice: www.irmm.jrc.be/crl-feed-additives.